

**8705 685 62 84**

**850814400622**

**ИЗБАСАРОВА Динара Арапбайкызы,**

**Арыс жалпы білім беретін мектебінің**

**физика пәні мұғалімі.**

**Түркістан облысы, Арыс ауданы**

**LESSON STUDY ЗЕРТТЕУ ТӘСІЛІ- ФИЗИКА САБАҒЫНДА**

Бірігу – бастама.

Бірге болу - бұл прогресс.

Бірге жұмыс істеу – табыс!

Бүгінгі таңда  Lesson study мұғалімдердің мектепте өзара әрекеттесу, даму және кәсіби қоғамдастығын қалыптастырудың ең жақсы тәсілдерінің бірі болып табылады. Мұғалім бақылаушылармен кері байланыс арқылы жетіледі, ал бақылаушылар сабақ нәтижелерін талқылау арқылы сыни талдау дағдыларын дамыта алады.

Сабақты зерттеу, оқуды жақсартуға ықпал етеді, яғни мынандай кезеңдерден тұрады: ЖОСПАРЛАУ – БАҚЫЛАУ – ТАЛДАУ.

Зерттеу барысында біз келесі кезеңдерден өттік:

* Топ құру
* Оқу мақсаттарын әзірлеу
* Сабақты жоспарлау
* Бақылау нәтижелерін талқылау
* Сабақты бақылау
* Оқуды жоспарлау
* Түзетулер енгізу
* Құжаттама
* Болашақта тарату.

Lesson study процесі құрамына кіретін шығармашылық топты құрудан басталды. Шығырмашылық топ құрамы: Жораева Ж- химия пәнінің мұғалімі, Құрманалиева К. –география пәнінің мұғалімі, Әбділда Д –математика пәнінің мұғалімі, Кенжеханова А –биология пәнінің мұғалімі,информатика пәнінің мұғалімі; Суппаева Н

Процестің басынан бастап топтағы жұмыс атмосферасы қолайлы болды, өйткені фокус-топқа қатысушылар арасында өзара түсіністік пен сенім орнады.

 Алғашқы кәсіби әңгіме процестің құрылымымен, ұйымдастыру жұмыстарының негізгі міндеттерімен және ережелерімен танысудан басталды. Зерттелетін нысан 7«Ә» сыныбы анықталды.

**Зерттеу тақырыбы:**  «7 «Ә» сыныбында Физика пәндері сабағында оқушының өзін-өзі талдай отырып бағалау дағдысын дамыту».

**Зерттеу мәселесі :**  7 «Ә» сыныбында физика пәндері сабағында оқушының өзін-өзі талдай отырып бағалау дағдысын дамытуға  қандай әдістер мен тәсілдер ықпал етеді?

**Зерттеу мақсаты:**  Оқушылардың білім деңгейін арттыру және дифференциацияланған тапсырмаларды қолдану арқылы оқушылардың өз жұмысын талдаудағдысын дамыту.

**Күтілетін нәтиже.**

**Оқытушы үшін:**

* оқытудың белсенді әдістерін қолдану арқылы мұғалімнің кәсіби шеберлігінің өсуі, сабақтың тиімділігін арттыру
* оқу процесін белсендіру
* мектеп тәжірибесін жетілдіру
* оқу әрекетін арттыру жұмыстарына оқушыларды  тарту
* жеке тұлғаның жан-жақты дамуы үшін қолайлы оқу-танымдық орта құру.

**Оқушы үшін:**

* қолайлы орта мен жағымды көңіл-күй қалыптасу;
* сабаққа деген ынтасының артуы
* оқу процесіне белсенді қатысу
* өзін-өзі бағалай алу
* жан-жақты даму

Бұл сыныптың білім деңгейі орташа, мұнда «күшті» де, «әлсіз» де бар. Сыныптағы 20 оқушының оқу деңгейі : 2 оқушы – жоғары; 8 оқушы – орташа; қалған 10-ы орташадан төмен.

Сыныпты зерттей келе күшті және әлсіз жақтары айқындалды, проблемалық аспектілері және оқу-тәрбие үдерісіндегі сыныптың топтық жұмысқа қарағанда жеке жұмысты жақсы жасайтындығы анықталды.

**Физика сабағында тиімді болған әдіс тәсілдер:**

Үй тапсырмасын сұрау үшін: «Домино», «Тарсия» «Суреттер сыры»әдістері сәтті шықты.

Ал,жаңа сабақты түсіну үшін «Оқы,топтас,бөліс» әдісі өте тиімді екенін көрсетті,оқушылар тақырыпқа берілген тапсырманы оқып,топта талдап,бір бірлеріне түсіндіре отырып,бөліседі, сондай ақ әр топқа оқыған тақырып бойынша тапсырмалар беріледі, әр топ оқушылары өз идеяларын плакатқа сурет,сызба, арқылы тақырыптарын ашып түсіндіреді.

 Тізбектелген сабақтар топтамасындағы үшінші сабағымызда АКТ –ны кеңінен қолдандық.  Сабақта оқытудың келесі әдістері қолданылды: WordWall, Google classroom, Study stak, домино, сәйкестендіру тесті,есептер шығаруда «Айналмалы бекет» Сабақта қолданылған әдістер оқушыларға ерекше ұнады. Деңгейлік тапсырмалар оқушылардың шығармашылыған, ізденімпаздығын, сыни ойлауын арттырғаны байқалып тұрды.

Әр әдіс үшін белгілі бір уақыт беріледі.Бұл да баланы жауапкершілікке және уақытты тиімді пайдалануға үйретеді.

Қорытындылау үшін ең тиімді,сәтті болған «Сұрақ менде,жауап сенде» әдісі,бұл әдісте сыныптағы барлық оқушы қамтылады,сөйлейді,барлық оқушы қамтылады.

Тізбектелген сабақтар топтамасын  талдай келе, мұғалімдермен бірге оқушыларымыздың сабақтағы белсенді жұмысы, олардың сәтті немесе сәтсіз болуы ең алдымен мұғалімге байланысты деген қорытындыға келдік. Әрбір мұғалім өз сабағында жасампаз екенін сезінсе, әдіс-тәсілдердің бай арсеналын пайдаланса, ол сабақты әр оқушыға бағыттайды, әр санаттағы оқушыларға жеке тапсырмалар таңдайды. Жұмысқа әлсіз оқушыны міндетті түрде тарта алады. Бұл процеске қатысу бәріміз үшін өте қызықты болды. Сабақта әлсіз оқушыға көбірек көңіл бөлсеңіз, оған қолдау көрсетсеңіз, ол сабақта жұмыс істейтініндігі тәжірибе  арқылы дәлелденді. Өйткені, біз бүкіл сабақта назарымызды «мықты немесе орташа оқушыға» аударуға дағдыланғанбыз.  Нашар оқушы өзі талпынып шыққанша дұрыс деңгейде көңіл бөлмегендігімізді түсіндік. Бұл сәтті анықтау бақылау барысында білдік. Барлық балалардың сабақта жұмыс істеуге деген құштарлығын қалай ояту керек?  Оларды шешуге, пайымдауға  біз әлі үлгерген жоқпыз. Зерттеу жұмысын жалғастыра келе бұл сұрақтардың жауабын табамыз деген ойдамын.

Lesson study тәжірибелі мұғалімдерге де, жаңадан бастаған мұғалімдерге де ізденуге, шығармашылығын арттыруға, оқушымен ара қатынасты жақсартуға көмектеседі. Себебі, бірлескен жоспарлау, бірлесіп бақылау, бірлесіп талдау нәтижесінде мұғалімдердің оқу туралы ортақ ойы қалыптасады. Осының негізінде оқушыларымыз өзін-өзі реттейтін оқуға алғашқы қадамдар жасады деп қорытынды жасауға болады.